Source: https://mesindus.ee/aggregator/sources/12?page=6
Timestamp: 2020-08-04 11:03:20+00:00
Document Index: 14263191

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

3 tundi 40 min tagasi
Uuendatud: 2 aastat 5 nädalat tagasi
SML vaatii toimenpiteitä karhuvahinkojen vähentämiseksi mehiläistarhoilla
22. juuni 2016 - 12:00
Lausunto karhukannan hoitosuunnitelman uudistamisesta 2016
Suomen Mehiläishoitajain Liitto (SML) on huolissaan lisääntyneistä karhuvahingoista, mehiläistarhauksen kannattavuudesta karhuvahinkoalueilla ja tarhaajien työturvallisuudesta. Karhut ovat aiheuttaneet paikoin suuria tappioita mehiläistarhauselinkeinolle.
Luontodirektiivin tavoitteena on ylläpitää karhukannassa ihmisenpelkoa ja ihmistoimintoja väistävää käyttäytymistä, mikä on myös keskeinen karhukannan hoitosuunnitelman ja kannanhoidollisen metsästyksen tavoite. Suurin osa karhuista onkin ihmisarkoja, mutta joitakin on vieraillut jopa pihapiireissä mehiläispesillä. Joku karhu on oppinut kiertämään tai maadoittamaan karhuaidan jännitteen. Vahingot ovat useissa tapauksissa loppuneet vahinkokarhujen poistamisen jälkeen. Vahinkoja aiheuttavien karhujen määrä on hyvin pieni osa karhukannastamme. Luontodirektiivi sallii vahinkoa aiheuttavien suojeltujen eläinten metsästyksen.
Copa-Cogeca:n hunajaryhmän edustajamme Stanislav Jas on ottanut Suomen karhuvahingot kokouksessa esille ja ehdottanut aiheeksi seuraavaan kokoukseen sekä keskustellut MTK:n Brysselin toimiston henkilöiden kanssa hyvässä yhteisymmärryksessä.
1. Vuonna 2014 karhut ovat tuhonneet mehiläispesiä noin 370 kpl 100 erillisessä vahingossa. Vuonna 2015 erillisiä vahinkoja oli jo 117, ja niissä pesiä menetettiin 380 kpl. SML arvioi vahinkojen kokonaiskustannusten nousseen viime vuosina yli 300.000 euroon/ vuosi.
2. Tarhaajat saavat korvaukset pitkällä viiveellä, jopa vasta kahden vuoden päästä vahingosta.
3. Korvaus ei kata kuin osan vahingosta ja mm emonkasvatuksen erikoispesiä ja jalostuskantapesiä ei huomioida lainkaan eikä kevään vahingoissa menetettävää tulevaa hunajasatoa.
4. Karhuaitojen pystytys ja hoitotyöt rasittavat kannattavuutta vieden noin kahden mehiläispesän hoitotyön verran aikaa/tarha/vuosi.
5. Karhuvahinkojen takia mehiläistarhaus on elinkeinona taloudellisesti ja sosiaalisesti epätasa-arvoista eri puolilla Suomea.
6. Tärkeä luonnonkasvien ja viljelykasvien pölytystyö vaarantuu mehiläistarhauksen loppuessa tiheän karhukannan alueilla.
SML:n ja mehiläistarhaajien toimenpiteet:
1. Mehiläistarhaajat pystyttävät karhuaidat heti, jos alueella on karhuvahinkoja sattunut ja pitävät aitaukset toimintakunnossa.
2. Koulutamme mehiläistarhaajia karhuvahinkojen estämisessä, aitausten pystyttämisessä ja huollossa.
Toimenpiteet, joilla vähennetään karhuvahinkoja ja parannetaan elinkeinon kannattavuutta:
1. Kaatolupien alueellinen ja yksilökohtainen kohdentaminen vahinkoa aiheuttaviin yksilöihin
Euroedustaja Christofer Fjellner on esittänyt Euroopan komissiolle kysymyksen liittyen luonto- ja lintudirektiiveissä suojeltuihin lajeihin, joiden kannat ovat runsastuneet. Hän kysyi, eikö näitä lajeja voisi metsästää vapaammin, koska kannat ovat vahvistuneet kestävälle tasolle.
Komissio vastasi, että direktiivit jo sallivat jäsenvaltioiden myöntävän poikkeuslupia esimerkiksi, jos direktiiveillä suojellut eläimet aiheuttavat vahinkoa tai, jos se on tarpeen muiden eläinten, kasvien tai elinympäristöjen suojelemiseksi (https://www.metsastajaliitto.fi/node/706).
a) Vahinkoperusteiset luvat on saatava nopeasti. Kun ensimmäinen vahinko tulee, niin lupamenettely käynnistyisi.
b) Lupamenettely yksinkertaiseksi
c) Kannanhoidolliset luvat kohdennetaan vahinkoalueille
d) Metsästäjien motivointi. Metsästämien motivaatio vahinkoperusteisen luvan sallimaan karhunmetsästykseen paranee, jos metsästäjät saavat karhun.
2. Karhukanta on Suomessa liian suuri (yli 10 % koko Euroopan karhuista)
Suomen karhukanta on kasvanut 15 % viime vuodesta ja karhukannan arvioidaan kestävän 10 % pyyntiverotuksen ilman vaikutusta karhukantaan (https://www.luke.fi/wp-content/uploads/2016/04/lausunto-suomen-karhukannan-tilasta-2016.pdf).
Ongelmakarhuja on todella vähän, joten ongelmakarhun poistaminen ei vaikuta karhukantaan mitenkään.
Vuonna 2015 mehiläistarhavahinkojen perusteella ei kaadettu yhtään karhua ja koko maassa vain yksi vahinkoperusteinen karhu Sallassa. Vuonna 2014 vahinkoperusteisilla kaatoluvilla kaadettiin yhteensä kolme karhua Savukoskella, Sallassa ja Inarissa (http://riista.fi/metsastys/saalisseuranta/karhusaaliit/).
Mehiläistarhoilla vahinkoa aiheuttavat karhut voitaisiin kaataa ilman, että se vaikuttaisi karhukannan suuruuteen.
3. Haaskan käyttö ja karhun houkutteleminen hunajan avulla valokuvattavaksi tai ihmisten näkyville on kokonaan kiellettävä.
Karhut tottuvat ihmisen hajuun ja hunajaan. Karhut vierailevat näin opitun perusteella rohkeammin mehiläistarhoilla ja pihapiireissä. Vahinkokarhut aiheuttavat työturvallisuusriskin ja pelkoa mehiläistarhalla työskenteleville henkilöille sekä tarhan läheisyydessä asuville ihmisille.
Mehiläistarhalla vieraillut karhu opettaa myös pentueensa ruokalähteelle.
Tunnetun eläintenkouluttajan Tuire Kaimion mukaan haaskat ovat osasyynä susiongelmaan -”eläimet yhdistävät ravinnon ihmisen hajuun”. Sama pätee myös karhuihin.
4. Karhuvahinkokorvausten on vastattava paremmin todellisia menetyksiä ja kuluja sekä korvaukset saatava nopeasti.
Mehiläistarhaus karhuvahinkojen takia kannattamatonta
a) vahinkotuhot
b) aitaus/suojauskustannukset
- vaatii noin 2 pesän hoitotyötä vastaavan määrän työtä tarhalla
- noin 1.500 mehiläisyhteiskunnan kokoisella tilalla tarvitaan ½ -päiväinen työmies pelkästään karhuaitojen hoitoon
Nykyisessä vahinkokorvauksessa ei myöskään oteta huomioon esim. jalostusemopesien tai muuten emonkasvatukseen liittyvien erikoispesien (esim. starttipesät) menetyksiä.
Jalostuspesät ja emot pitää korvata erikseen. Akut ja aurinkopaneelit pitää saada päivitettyä. Korvaukset pitää saada nopeasti.
JANNE LEIMI PEKKA PELTOTALO HEIKKI VARTIAINEN
Puheenjohtaja Karhutyöryhmän puheenjohtaja Toiminnanjohtaja
20. juuni 2016 - 12:00
30. mai 2016 - 12:00
16. mai 2016 - 12:00
13. mai 2016 - 12:00
4. mai 2016 - 12:00
29. aprill 2016 - 12:00
Luontokuvaaja ja haaskanpitäjä, älä houkuttele karhuja hunajalla tai muulla makealla
20. aprill 2016 - 12:00
Hunajaan tottuneet karhut tuhoavat mehiläistarhoja. Hunajaa tai muita sokerituotteita ei saa koskaan käyttää houkuttimena luontokuvauksessa tai haaskalla. Makeaan tottuneet karhut tuhoavat mehiläispesiä vuosittain satojen tuhansien eurojen edestä.
Hunajaan tottuneet karhut ovat aiheuttaneet viime vuosina mehiläistarhoilla suuria tuhoja. Vuonna 2015 karhut tuhosivat Suomen Mehiläishoitajain Liiton (SML) tietojen mukaan 370 mehiläispesää ympäri maata.
”Jotta vahingot eivät lisääntyisi, karhuja ei ikinä tule totuttaa hunajan makuun”, painottaa SML:n tiedottaja Tuula Lehtonen. SML vetoaa luontokuvaajiin ja haaskanpitäjiin, etteivät nämä käyttäisi hunajaa tai muita makeita tuotteita karhujen houkuttelemiseksi missään tilanteessa. ”Karhu oppii hyvinkin nopeasti hunajan perään ja eläimet voivat aiheuttaa tuhansien eurojen tuhoja etsiessään hunajaa mehiläistarhoilta.”
Tänä kesänä karhuvahinkojen pelätään lisääntyvän. ”Tarhaajat jo huolestuneina odottavat, milloin hunajakarhut aloittavat tämän vuoden osalta”, Lehtonen sanoo. Vaikka vain pieni osa karhuista on ns. hunajakarhuja, voi makealla ruokkiminen lisätä vahinkokarhujen määrää. Valokuvaajat saattavat käyttää karhujen houkutteluun esimerkiksi hilloja ja siirappia. Niistä on lyhyt askel hunajan makuun, Lehtonen muistuttaa.
Karhujen haaska- ja hunajaruokinnassa eläin voi myös tottua ihmisen hajuun. Pahimmillaan eläin voi oppia pitämään ihmisen hajua merkkinä ravinnosta. Karhujen ruokinta hunajalla voi pahimmillaan koitua karhujen kohtaloksi, jos hunajaan ja ihmisiin tottunut karhu alkaa vierailla esimerkiksi ihmisasutuksen lähellä.
”Karhut ovat myös todellinen työturvallisuusriski mehiläistarhaajille.”
Lisätietoja mehiläistarhojen karhuvahingoista: http://www.mehilaishoitajat.fi/mehilaishoitajille/karhut/
Yle: Tunnettu eläintenkouluttaja pitää haaskoja osayynä susisongelmaan: eläimet yhdistävät ravinnon ihmisen hajuun
Suomen Mehiläishoitajain Liitto SML ry Tuula Lehtonen, Tiedottaja, tutkimuskoordinaattori, 040 506 3202, tuula.lehtonen@hunaja.net
Sopikaa pölytyspalvelusta nyt!
14. aprill 2016 - 12:00
Kesä tulee kohisten ja pölytyspalvelusopimuksilla alkaa olla kiire. Jos haluat mehiläispesiä viljelyksillesi, sopikaa asiasta tarhaajan kanssa mahdollisimman pian.
Tulevan kesän pölytyspalvelusta kannattaa sopia pian. Nyt on aika, jolloin mehiläistarhaajat päättävät tarhapaikkojaan. Pölytyspalvelusta sopimista ei kannata jättää siihen, että pölytettävä kasvi on jo kukassa. Mehiläiset pitää tuoda paikalle riittävän ajoissa ja yhteisistä pelisäännöistä tulee sopia.
SML ylläpitää karttaa pölytyspalvelun tarjoajista. Kartta on tarkoitettu viljelijöiden avuksi pölytyspalvelua hakiessaan. Jos kartalta ei löydy sopivaa pölytyspalvelun tarjoajaa, Suomen Mehiläishoitajain Liitto SML ry auttaa.
Pölytys hyödyttää monen kasvin satoa. Esimerkiksi hedelmät ja marjat hyötyvät samoin kuin öljykasvit
Tarhaaja, olethan rekisteröinyt tarhapaikat?
31. märts 2016 - 12:00
SML muistuttaa tarhaajia rekisteröitymään eläintenpitäjiksi Eviralle. Jokainen tarhapaikka tulee myös rekisteröidä. Tarkista tietosi viranomaisilta, jos olet epävarma rekisteröitymisestäsi.
Osa tarhaajista on jo rekisteröitynyt mehiläistenpitäjäksi ja ilmoittanut myös tarhapaikan. SML suosittelee loppujakin rekisteröitymään mahdollisimman pian. Mikäli olet jo rekisteröitynyt, mutta et ole saanut asiasta tositetta, kannattaa tarkistaa kunnan maataloussihteeriltä, että rekisteröityminen on viety loppuun.
”Olemme kuulleet tapauksista, joissa tarhaaja on toimittanut paperit kunnalle asianmukaisesti, mutta tietoja ei ole jostain syystä viety rekisteriin saakka”, SML:n tiedottaja Tuula Lehtonen toteaa.
”Jos olet toimittanut paperit mutta olet epävarma, onko tiedot viety eteenpäintiedoistasi, kannattaa kysyä asiaa kunnalta.”
Jatkossa mehiläistalouden pesäkohtaista tukea voidaan maksaa ensi vuonna vain niille, jota ovat rekisteröineet tarhapaikkansa Eviran pitopaikkarekisteriin. Tieto rekisteröinnistä tarkistetaan tuen myöntämispäätöksen yhteydessä.
Tarkista mehiläispesien ruokavarat mahdollisimman pian
17. märts 2016 - 13:00
Mehiläispesien ruokavarojen tarkistus kannattaa tehdä mahdollisimman pian. Osassa maata on havaittu talviruuan loppumista. Pesän ruokatilanteen voi tarkistaa joko kurkistamalla pesään tai punnitsemalla pesän.
Jos Langstroth-kevytpesän paino on yhdeksästä kymmeneen kiloa, pikaista ruokintaa ei tarvita. Paino on pesän ns. takapaino: pesän alle laitetaan naru ja toinen pää nostetaan ilmaan, kattoineen ja pohjineen, ja punnitaan esimerkiksi matkalaukkuvaa’alla. Takapainon mittaaminen on helpompaa kuin kokopainon. Tosin jos ruoka on keskittynyt toiseen päähän, lukema voi olla virheellinen. Silti punnitseminen on parempi vaihtoehto kuin arvailu.
Jos peitettyä ruokaa näkyy useammalla kuin kahdella kakulla, niin pesä tuskin näkee nälkää 2–4 viikkoon. Mitä enemmän on mehiläisiä ja mitä vähemmän peitettyä ruokaa näkyy, niin sitä suurempi on nälän riski. Heikot pesät kuolevat harvoin nälkään keväällä, koska niiden kulutus on pientä.
Viime syksy oli pitkään lämmin ja todennäköisesti sikiöintiä pesissä oli myöhään syksyyn, minkä johdosta varroapunkit pääsivät lisääntymään pitkälle syksyyn: punkkimäärät voivat olla normaalia korkeammat hoitokauden alkaessa. Mehiläishoitajia suositellaankin käymään paitsi tarkistamassa pesien painoja ja seuraamassa punkkien putoamista pohjalle puhdistuslennon lähestyessä.
mehiläishoidon neuvoja Maritta Martikkala, 050 303 0890, maritta.martikkala(at)hunaja.net
Katso uudet videot hunajan laadusta
24. veebruar 2016 - 13:00
Mehiläiset valmistavat hunajan, mutta ihminen voi käsittelyillä vaikuttaa hunajan laatuun. Uusilla nettivideoilla SML:n toiminnanjohtaja Heikki Vartiainen kertoo perusasioita hunajan laadusta, laadun arvioinnista, laatuvirheistä ja hunajan käsittelyn hyvistä käytännöistä.
1. Hunajan arviointi. Millaisiin seikkoihin kiinnitetään huomiota hunajan laatuarvioinnissa? Mitkä tekijät heikentävät hunajan laatua?
2. Hunajan käsittelystä. Miten tarhaaja voi vaikuttaa hunajan laatuun? Mitä on huomioitava hunajaa linkoamisessa, pakkaamisessa ja säilyttämisessä?
18. veebruar 2016 - 13:00
RAINO-LARS ALBERT JOENSUU Juokseva
RAINO-LARS ALBERT JOENSUU Yksikukka Mesikastehunaja
RAINO-LARS ALBERT JOENSUU Yksikukka Lehmushunaja
PETTERI HELANDER ÖVERMARK Juokseva
PETTERI HELANDER ÖVERMARK Kiteytetty
PETTERI HELANDER ÖVERMARK Yksikukka Lehmushunaja
ERKKI HILSKA SAARIJÄRVI Kiteytetty
VUOKKO HONKANIEMI TARVOLA Aluehunaja Metsäkukkahunaja
VUOKKO HONKANIEMI TARVOLA Juokseva
TERO HUUSKO KORHOLANMÄKI Juokseva
ANU HÄIKIÖ JOENSUU Juokseva
SILVO HÄMÄLÄINEN VIHIJÄRVI Kiteytetty
TERO HÄMÄLÄINEN LÄNGELMÄKI Kiteytetty
AULI KONTINEN HELSINKI Yksikukka Lehmushunaja
PERTTU KONTU ORIMATTILA Aluehunaja Alkukesän hunaja
ANNE KOSKENNIEMI TAMPERE Yksikukka Mesikastehunaja
ERKKI LAKERVI TAMPERE Kiteytetty
PERTTI LAUNONEN KOTIKYLÄ Kiteytetty
MERJA-RIITTA LAURILA ESPOO Aluehunaja Silkkiniityn hunaja
VEIKKO LEHTONEN SAARIJÄRVI Kiteytetty
VEIKKO LEHTONEN SAARIJÄRVI Juokseva
VEIKKO LEHTONEN SAARIJÄRVI Yksikukka Kuminahunaja
TIMO LINSAMO PYHÄMAA Kiteytetty
TUOMAS & TERHI MEHTIÖ VOJAKKALA Kiteytetty
VEIKKO MUSTALAHTI LITTOINEN Kiteytetty
AIMO NURMINEN POIKKO Kiteytetty
KARRI PYHTILÄ KONTIO Juokseva
RISTO PYKÄLÄMÄKI SAARIJÄRVI Kiteytetty
SINI RIIHIAHO HAAPAVESI Juokseva
SINI RIIHIAHO HAAPAVESI Kiteytetty
VEIKKO RIIKONEN TOHMAJÄRVI Juokseva
HELENA SAATSI MÄNTSÄLÄ Aluehunaja Mansikkapellon hunaja
JORMA SAHINAHO SAARIJÄRVI Kiteytetty
JORMA SAHINAHO SAARIJÄRVI Juokseva
JORMA SAHINAHO SAARIJÄRVI Yksikukka Mesikastehunaja
HARRI SALMINEN ORIVESI Kiteytetty
JARNO SANTAMA HÄMEENLINNA Kiteytetty
AIJA TARVAINEN NOUSIAINEN Kiteytetty
RAIMO TERVOLA OULU Aluehunaja Soivion hunaja
RAIMO TERVOLA OULU Juokseva
RAIMO TERVOLA OULU Yksikukka Puolukkahunaja
AAPPO VALO KAUSTINEN Aluehunaja Lapin hunaja
AAPPO VALO KAUSTINEN Yksikukka Lapin puolukkahunaja
HANS-PAUL VELEMA/KUPER SALOINEN Aluehunaja Hanhikiven niemen hunaja
HANS-PAUL VELEMA/KUPER SALOINEN Kiteytetty Päivärinteen hunaja
KARI VÄÄRÄKANGAS YLIVIESKA Aluehunaja Lapin hunaja
KARI VÄÄRÄKANGAS YLIVIESKA Yksikukka Mustikkahunaja
KARI VÄÄRÄKANGAS YLIVIESKA Juokseva
Talvipäivien aineistoja netissä
15. veebruar 2016 - 13:00
Osa SML:n Talvipäivillä pidettyjen esitysten aineistoista on tutustuttavissa netissä SlideShare-palvelussa.
Brinkmann, Bill: Teerenpelin HaniHannu-olut
Keinänen, Paula: Mehiläishoitajan terveyden kompastuskivet ja työturvallisuus
Koistinen, Mari: Pelastetaan pölyttäjät kauppojen kautta
Putkonen, Leena: Mehiläisistä makeaa (ja tulevaisuudessa proteiinipitoista)
Seppälä, Ari: Myrkytystapaus mehiläistarhalla, kuinka toimitaan?
Tolvanen, Tero: Mehiläistarhaus osana vuoden luomuyrityksen toimintaa
Halutessasi katso myös julkiset livemuistiinpanot ja kuvat SML:n Facebook-ryhmästä.
Lauantain kirjoittelut.
Sunnuntain kirjoittelut.
Talvipäivien annista julkaistaan juttuja myös seuraavissa Mehiläinen-lehdissä.
11. veebruar 2016 - 13:00
9. veebruar 2016 - 13:00
Evira muistuttaa: älä tuo mehiläistauteja Suomeen
Evira suosittelee, ettei Etelä-Italiasta tuotaisiin mehiläisiä lainkaan pienen pesäkuoriaisriskin vuoksi.
Mehiläiskauden alku on käsillä ja mehiläisten siirtoja muualta Euroopasta Suomeen suunnitellaan. Evira muistuttaa tarhaajia, että mehiläisten tai kimalaisten tuonti on tehtävä lainsäädännön mukaisesti. Tuontien mukana voi siirtyä elinkeinolle tuhoisia tauteja, kuten esikotelomätää tai pientä pesäkuoriaista. Siksi maahantuontiin liittyy lakisääteisiä terveysvaatimuksia, joita noudattamalla vähennetään selvästi tuonteihin liittyviä riskejä.
Ohjeet mehiläisten ja kimalaisten tuonnille löytyvät Eviran nettisivuilta. Tuojan on rekisteröidyttävä tuojaksi Eviran rekisteriin. Rekisteröinti on voimassa kolme vuotta. Evira toimittaa tarkat tuontiohjeet myös postitse rekisteröitymisen yhteydessä.
Tuontimehiläisille terveystodistus
Tuotavien mehiläisten mukana on oltava lähtömaan eläinlääkärin allekirjoittama virallinen Traces-järjestelmässä tehty terveystodistus. Todistuksessa eläinlääkäri vakuuttaa ettei esim. lähtöpitopaikassa tai kolmen kilometrin säteellä esiinny oireellista esikotelomätää. On huomioitava, että kaikkien EU-maiden viranomaiset eivät vaadi esikotelomädän tutkimista hunaja-, mehiläis-, tai pohjaroskanäytteestä. Usein riittää, ettei EKM-oireita havaita silmämääräisessä tarkastuksessa. Suomessa yksikin EKM:ää aiheuttavan bakteerin itiö hunajanäytteessä tarkoittaa todettua EKM-tartuntaa.
Tuoja voi itse halutessaan pyytää myyjältä todistuksen esim. hunajanäytteiden tutkimuksista EKM:ää aiheuttavan bakteerin Paenibacillus larvaen varalta. EKM-riski on hyvin pieni siirrettäessä pelkkiä kuningattaria, mutta pesäsiirtojen mukana itiöt siirtyvät helposti.
Uhkana pieni pesäkuoriainen
Terveystodistuksessa todistetaan myös, ettei lähtöpitopaikassa tai siitä 100 km säteellä olevalla alueella ole todettu pientä pesäkuoriaista (Aethina tumida) tai Tropilaelaps -punkkia. Pientä pesäkuoriaista on todettu EU:n alueella Etelä-Italiassa syksystä 2014 alkaen. Vuonna 2014 todettiin 61 esiintymää ja vuonna 2015 29 esiintymää. Kaikki 2015 löydökset on tehty Calabriassa ja viranomaiset ovat perustaneet alueelle suojavyöhykkeen, joka ulottuu 100 km päähän jokaisesta esiintymästä. Tältä alueelta mehiläisiä ei saa siirtää minnekään.
Koska kuoriainen voi lentää suotuisassa tuulessa jopa 100 kilometrin päähän ja sukupolvien väli on suotuisissa oloissa noin 2 kuukautta, on mahdollista että Italiassa on ehtinyt kuoriutua useita kuoriaissukupolvia. Evira suosittelee, ettei mehiläispesiä tuotaisi Etelä-Italiasta lainkaan. Kuningatarlähetykset on helppo tarkastaa pienen pesäkuoriaisen varalta silmämääräisesti.
Myös kasvitautien vaara
Eläintautiriskin lisäksi tuonnissa on huomioitava mm. omenoita ja päärynöitä vahingoittava kasvitauti tulipolte. Se leviää mm. mehiläispesien välityksellä ja tauti on saastuttanut jo lähes koko Euroopan. Tällä hetkellä tulipoltetta ei esiinny pysyvästi Suomen lisäksi Virossa, Latviassa eikä Portugalissa. Taudista osittain vapaat maat ovat Espanja, Ranska, Irlanti, Italia, Liettua, Slovenia, Slovakia ja Iso-Britannia. Jos olet tuomassa mehiläisyhdyskuntaa vain osittain tulipoltetaudista vapaasta maasta, tarkista Eviran tuontiohjeen mukaisesti lähettäjäalueen tulipoltetilanne. Jos pesiä tuodaan Suomeen ajalla 15.3. -30.6. tulipolte-alueelta, pesät on pidettävä suljettuna 48 tuntia ennen Suomeen saapumista.
Lisätietoa ja tuontiohjeet EU-maista tuotaessa löytyvät Eviran internetsivuilta:
http://www.evira.fi/portal/fi/elaimet/elainten+terveys+ja+elaintaudit/elaintaudit/mehilaiset/
http://www.evira.fi/portal/fi/elaimet/tuonti+ja+vienti/eu-jasenmaat++norja+ja+sveitsi/mehilaiset+ja+kimalaiset/
Yhteystiedot Evirassa:
Mehiläistautien lakisääteinen valvonta: Hanna Kuukka-Anttila, p. 040 351 3318
Mehiläisten tuonti ja vienti EU-maiden välillä: Minnami Mikkola, p. 040 489 3322
Mehiläistautitutkimukset: Sirpa Heinikainen, p. 044 720 1780
Mehiläisväliteiset kasvitaudit: Sari Haikola, p. 040 687 6641
Vastaa kyselyyn pergan markkinoinnista!
Agrologiopiskelija Liisa Hildinger tekee opinnäytetyötä pergan markkinoinnista. Työ tehdään yhteistyössä SML:n kanssa. Pyydämme kaikki tarhaajia vastaamaan nopeaan kyselyyn pergan käytöstä. Kyselyyn vastaaminen vie enintään 10 min. Kysely suoritetaan nimettömänä ja kyselyn vastauksia käsitellään luottamuksellisesti.
Suora linkki kyselyyn: https://www.webropolsurveys.com/S/CF872800AFA83D03.par
Kyselyn saatekirje:
Hyvä SML:n jäsen,
Pyydämme sinua vastaamaan kyselyyn, joka on osa Oulun ammattikorkeakoulun agrologiopiskelijan opinnäytetyötä. Työn tarkoituksena on luoda pergan eli mehiläisleivän markkinointisuunnitelma suomalaisille mehiläistarhaajille. Valmis opinnäytetyö tulee olemaan kaikkien aiheesta kiinnostuneiden mehiläistarhaajien käytettävissä kesällä 2016. Kyselyyn pääsee alla olevasta Internet – linkistä ja vastausaika päättyy 28.2.2016.
Mehiläistarhauksen oheistuote perga on kennoihin varastoitunutta siitepölyä, joka on läpikäynyt maitohappokäymisen. Tämä prosessi parantaa sen ravintoarvoa, sulavuutta ja säilyvyyttä. Pergalla olisi enemmän potentiaalia menestyä markkinoilla, mikäli kuluttajille saataisiin lisää tietoa tuotteesta ja tuotteen markkinointi tehostuisi.
Opinnäytetyö tulee sisältämään tietoja pergan ravintokoostumuksesta, käytöstä ja tuottamisesta. Markkinointisuunnitelma sisältää myös tietoa pakkausmerkinnöistä, hinnoittelusta, kohderyhmistä sekä paljon muuta mielenkiintoista. Markkinointisuunnitelman pohjalta laaditaan toimenpidesuunnitelma eri SML:n organisaatiotasoille.
Kysely suoritetaan nimettömänä ja kyselyn vastauksia käsitellään luottamuksellisesti. Kyselyn vastausten yhteenveto julkaistaan valmiissa opinnäytetyössä. Kyselyn vastaamiseen menee enintään 10 minuuttia.
Agrologiopiskelija Liisa Hildinger, l2hili00@students.oamk.fi
Ohjaava opettaja Paula Syri, Paula.Syri@oamk.fi
Mehiläiskauppariita sovittiin hovioikeudessa
5. veebruar 2016 - 13:00
Mehiläistarhausta aloittanut mies osallistui mehiläispesien yhteisostoon keväällä 2011. Pesistä paljastui samana syksynä esikotelomätä. Mies riitautti asian ja sitä käsiteltiin käräjäoikeudessa syksyllä 2014.
Tammikuussa 2016 asiassa tehtiin sovinto hovioikeudessa. Käräjäoikeuden tuomio kumotaan ja pesät myyneet tahot maksavat yhdessä pesien ostajalle korvaukseksi 3 000 euroa sekä 5 000 euroa matka-, majoitus- ja selvittelykuluista.
Osapuolet saavat pitää oikeudenkäyntikulunsa käräjäoikeudessa ja hovioikeudessa omana vahinkonaan.